قال رئيس حزب الرابطة الفلامانية الجديدة اللي كايشكل اغلبية ف الحكومة البلجيكية مع حزب الحركة الاصلاحية ديال رئيس الوزراء، قال ان الحكومة الا مشات تا وقعات اتفاق مراكش للهجرة غادي ينسحابو نهائيا.. وقال رئيس الحزب بارت دي وفر اليوم ان دعمه لشارل ميشيل غادي يكمل و ينتهي الا وقع هاد الاتفاقية و غادي يسحب الوزراء ديالو اللي منهم وزير الداخلية يان يامبون و كاتب الدولة المكلف بالهجرة المعروف ثيو فرانكن و اخرون. الحكومة البلجيكية عبرات بزاف من المرات على انها غادي توقع الاتفاقية حيث كتمثل مصالحها ومصالح الاتحاد الاوروبي وخا عارضوها شي دول بحال ايطاليا و النمسا وشي دول فيها احزاب اليمين ف الحكم. بزاف ديال زعماء الدول غادي يجيبو لمراكش نهار 10 دجنبر باش يحضرو للقمة اللي على الهجرة، تقريبا شي 190 دولة و غادي يوقعو على ميثاق الهجرة اللي تسما ميثاق مراكش،وهو من اعداد الامم المتحدة و كايأطر الهجرة و مسؤوليات الدول عليها وكايفرض التزامات على الدول الغنية باش تفك الازمة على الدول الفقيرة وهادشي كترفضو الاحزاب اليمينية. للاشارة الحكومة البلجيكية الفدرالية تشكلات غير بزز قبل سنوات حيث ماكانتش الاغلبية متوفرة عند الاحزاب الفرنكفونية و حيث احزاب اليمين الفلامانياللي عندها مقاعد كثيرة كتكون ديما معارضة اصلا لتوحد بلجيكا وكتنادي بانفصال منطقة الفلامان الشمالية وكانت بلجيكا بقات بلا حكومة لمدة عامين.. 
“مراكش” تقدر تطيح الحكومة البلجيكية